Meclîsê Keyeyanê Şehîdan ê Herêma Cizîre seba gerîlayanê ke çekdaranê PDKyî Xelîfan de şehîd kerdî 5ê teşrîna verêne ya 2021î ra nata Sêmalka de çalakîye daye destpêkerdene. Mesuldar û endamê sazgeh û dezgehanê Rojawanî zî tewrê çalakîye benê.
Mayê Haştîye şîyê Sêmalka ke sînorî ra derbaz bibê û mektuban bidê selahîyetdaranê PDKyî.
Xebatkarê weşîye yê Komîteya Weşîye ya Herêma Cizîre berê sînorî de waşt ke cenazayî cade bêrê teslîmkerdene.
Hemserekê Komîte Îkbal Salihî vat: ''Şehîdê ma rûmetê ma yê. Qet ma do gonîya înan erdî de meverdê. Ma Komîteya Weşîye û Heyva Sor a Kurdîstanî binpaykerdişê hukmatê Başûrî şermezar kenê û cenazayanê xo wazenê. Vera nê îxanetî ma do bêveng nêmanê.''
